Paul Neerot
Paul Neerot (13. august 1922 – 4. september 1988) oli Eesti NSV partei-, riigi- ja ametiühingutegelane. Aastatel 1956–1959 oli ta EKP Rakvere Rajoonikomitee I sekretär. Aastatel 1959–1971 oli ta Eesti NSV Ametiühingute Nõukogu esimees. Ta oli Eesti NSV Ülemnõukogu V, VI ja VII koosseisu liige, aastatel 1959–1971 Eesti NSV Ülemnõukogu Presiidiumi liige. 1980. aastast oli ta Eesti NSV Rahvakontrolli Komitee esimehe esimene asetäitja. Ta on maetud Tallinna Metsakalmistule.